**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA**

 **Općinski načelnik**

KLASA: 372-01/23-01/2

URBROJ: 238-40-01-23-1

Dubravica, 23. svibanj 2023. godine

Na temelju članka 35. Zakona o vlasništvu i drugim stvarnim pravima („Narodne novine“ broj  [91/96](https://www.zakon.hr/cms.htm?id=32383), [68/98](https://www.zakon.hr/cms.htm?id=32385), [137/99](https://www.zakon.hr/cms.htm?id=32387), [22/00](https://www.zakon.hr/cms.htm?id=32389), [73/00](https://www.zakon.hr/cms.htm?id=32391), [129/00](https://www.zakon.hr/cms.htm?id=32393), [114/01](https://www.zakon.hr/cms.htm?id=32395), [79/06](https://www.zakon.hr/cms.htm?id=32397), [141/06](https://www.zakon.hr/cms.htm?id=32399), [146/08](https://www.zakon.hr/cms.htm?id=32401), [38/09](https://www.zakon.hr/cms.htm?id=32403), [153/09](https://www.zakon.hr/cms.htm?id=32405), [143/12](https://www.zakon.hr/cms.htm?id=32407),[152/14](https://www.zakon.hr/cms.htm?id=32409), [81/15](https://www.zakon.hr/cms.htm?id=53464), [94/17](https://www.zakon.hr/cms.htm?id=53467)), Strategije upravljanja i raspolaganja nekretninama u vlasništvu Općine Dubravica za razdoblje od 2023.-2029. godine („Službeni glasnik Općine Dubravica“ broj 06/2022), Studije izvodljivosti projekta „Poduzetnički inkubator Općine Dubravica“, članka 5. Odluke o korištenju poslovnih prostora na adresi Pavla Štoosa 18, Dubravica (NOVA JAVNA ZGRADA) za potrebe Poduzetničkog inkubatora („Službeni glasnik Općine Dubravica“ broj 08/2022) te članka 38. Statuta Općine Dubravica („Službeni glasnik Općine Dubravica“ br. 01/2021) općinski načelnik Općine Dubravica raspisuje

**JAVNI POZIV**

**za dodjelu na korištenje poslovnih prostora Poduzetničkog inkubatora**

 **na adresi Pavla Štoosa 18 (NOVA JAVNA ZGRADA)**

**I. Predmet Javnog poziva**

**1.** Općina Dubravica nositelj je projekta „Poduzetnički inkubator Općine Dubravica“ (dalje u tekstu: Poduzetnički inkubator), isti sufinanciran od Zagrebačke županije temeljem apliciranja na Javni poziv za prijavu programa/projekata poticanja razvoja poduzetničkih zona i poduzetničkih inkubatora u Zagrebačkoj županiji u programu Razvoja poduzetničke infrastrukture.

Ovim projektom Poduzetničkog inkubatora Općina Dubravica nudi poduzetnicima početnicima malog i srednjeg poduzetništva te obrtništva na korištenje 2 (dva) uredska poslovna prostora u svrhu unapređenja i razvoja njihovog poslovanja te pomoć pri samozapošljavanju i ostvarenju početničkih ideja.

Cilj Poduzetničkog inkubatora je stvaranje poslovnog okruženja za mlade poduzetnike početnike koji djeluju u različitim područjima, olakšano pokretanje vlastitog posla mladim poduzetnicima, pružanje poduzetnicima u inkubatoru usluge u obliku tehničke i savjetodavne podrške, otvaranje mikro, malih i srednjih poduzeća te stvaranje novih radnih mjesta, osiguran kapacitet za razvoj malih i srednjih poduzeća, stvaranje povoljnog poduzetničkog okruženja.

**2.** Poslovni prostori Poduzetničkog inkubatora koji su predmet ovog Javnog poziva te se dodjeljuju na korištenje:

 **1. Poslovni prostor 1**: I. kat lijevo, površine 45,39 m2 (dalje u tekstu: Prostor 1)

 koji se sastoji od:

 - prostor-parket 35,20 m2

 - hodnik 6,66 m2

 - sanitarni čvor (WC) 3,53 m2

 **2. Poslovni prostor 2**: I. kat desno, površine 67,86 m2 (dalje u tekstu: Prostor 2)

 koji se sastoji od:

 - prostor-parket 57,89 m2

 - hodnik 4,69 m2

 - spremište/arhiva 2,59 m2

 - sanitarni čvor (WC) 2,69 m2

**3.** Poslovni prostori iz prethodne točke ovog Javnog poziva sukladno Studiji izvodljivosti daju se na korištenje na **rok od 3 (tri) godine.**

**II. Kriteriji i uvjeti za dodjelu na korištenje poslovnih prostora za potrebe Poduzetničkog inkubatora su:**

**Poduzetnički inkubator namijenjen je:**

 **A)** poduzetnicima početnicima malog i srednjeg poduzetništva te obrtništva sa sjedištem, a obrtnici i s prebivalištem na području Općine Dubravica koji imaju minimalno jednog zaposlenika koji ima prebivalište na području Općine Dubravica

 **B)** poduzetnicima početnicima malog i srednjeg poduzetništva te obrtništva sa sjedištem, a obrtnici s prebivalištem izvan područja Općine Dubravica koji imaju minimalno jednog zaposlenika koji ima prebivalište na području Općine Dubravica

 **C)** poduzetnicima početnicima malog i srednjeg poduzetništva te obrtništva sa sjedištem, a obrtnici s prebivalištem izvan područja Općine Dubravica, ali imaju otvoren izdvojeni pogon na području Općine Dubravica te minimalno jednog zaposlenika koji ima prebivalište na području Općine Dubravica,

 **te koji zadovoljavaju sljedeće uvjete:**

 - poduzetnik/obrtnik je početnik koji obavlja djelatnost do najviše 3 (tri) godine,

 - obavljaju sljedeće djelatnosti:

 a) djelatnost inovativne tehnologije, djelatnosti iz područja ICT-a (multimedije, digitalne grafike, digitalni mediji)

 b) servis elektroničke ili informatičke opreme, marketinške usluge, proizvodnja inovativnih proizvoda, knjigovodstveni servis, uredski prostor poduzeća/obrta, turistička djelatnost

 c) ostale „tihe“ uslužne djelatnosti (masaža, manikura, pedikura i sl.)

 - nemaju duga prema državi i Općini Dubravica

Poslovni prostori Poduzetničkog inkubatora dodjeljuje se prema sljedećim kriterijima:

|  |  |  |
| --- | --- | --- |
| **Red.br.** | **KRITERIJ** | **BODOVI** |
| **1.** | **Duljina obavljanja djelatnosti** |  |
| a) | - do 1. (jedne) godine | 20 |
| b) | - od 1. (jedne) do 2. (dvije) godine | 10 |
| c) | - od 2. (dvije) do 3 (tri) godine | 5 |
| **2.** | **Područje djelatnosti** |  |
| a) | djelatnost inovativne tehnologije, djelatnosti iz područja ICT-a (multimedije, digitalne grafike, digitalni mediji) | 30 |
| b) | servis elektroničke ili informatičke opreme, marketinške usluge, proizvodnja inovativnih proizvoda, knjigovodstveni servis, uredski prostor poduzeća/obrta, turistička djelatnost  | 20 |
| c) | ostale „tihe“ uslužne djelatnosti (masaža, manikura, pedikura i sl.) | 10 |

Poduzetnici/obrtnici koji ne mogu koristiti poslovne prostore Poduzetničkog inkubatora su oni:

* koji su trenutno u stečaju ili postupku likvidacije
* koji se koriste tehnologijama koje zagađuju okoliš
* koji se bave samo trgovinom, ugostiteljstvom, kladionice i kockarnice,
* koji se bave pripremom, proizvodnjom, distribucijom i prodajom oružja, alkoholnih pića ili duhanskih proizvoda
* koji bi svojom djelatnošću (bukom i slično) ometali poslovanje zakupnika/vlasnika ostalih poslovnih prostora u zgradi javne namjene na adresi Pavla Štoosa 18, Dubravica
* čija je djelatnost protivna zakonu, posebnim propisima i moralu društva ili čija djelatnost ruši ugled Općine Dubravica te ne posluje s praksom dobrog gospodarstvenika

**III. Visina i način plaćanja naknade za korištenje poslovnih prostora za potrebe Poduzetničkog inkubatora**

**1.** Naknada za korištenje poslovnih prostora za potrebe Poduzetničkog inkubatora za 1. (prvu), 2. (drugu) i 3. (treću) godinu poslovanja utvrđena je formiranom cijenom, a sukladno Studiji izvodljivosti, kako slijedi:

|  |  |  |  |  |  |
| --- | --- | --- | --- | --- | --- |
| Adresa poslovnog prostora  | **Smještaj poslovnog prostora u zgradi** | Površina poslovnog prostora u m2 | **1. godina poslovanja** | **2. godina poslovanja** | **3. godina poslovanja** |
| **1** | **2** | **3** | **4** | **5** | **6** |
| PAVLA ŠTOOSA 18, DUBRAVICA | **Poslovni prostor 1:** **I. kat lijevo** | 45,39 m2 | **92,91 EUR mjesečno** (700,00 kn mjesečno, fiksni tečaj konverzije 1 EUR=7,53450 HRK) | **159,27 EUR** (1.200,00 kuna mjesečno, fiksni tečaj konverzije 1 EUR=7,53450 HRK) | **212,36 EUR** (1.600,00 kuna mjesečno, fiksni tečaj konverzije 1 EUR=7,53450 HRK) |
| PAVLA ŠTOOSA 18, DUBRAVICA | **Poslovni prostor 2:** **I. kat desno** | 67,86 m2 | **92,91 EUR mjesečno** (700,00 kn mjesečno, fiksni tečaj konverzije 1 EUR=7,53450 HRK) | **159,27 EUR** (1.200,00 kuna mjesečno, fiksni tečaj konverzije 1 EUR=7,53450 HRK) | **212,36 EUR** (1.600,00 kuna mjesečno, fiksni tečaj konverzije 1 EUR=7,53450 HRK) |

**2.** U iznos naknade nisu uračunati režijski troškovi, troškovi energenata te će iste snositi odabrani prijavitelj s kojim će se sklopiti ugovor.

**3.** U iznos naknade uračunati su troškovi zajedničkih uređaja i održavanja zajedničkih prostora.

**IV. Dokumentacija koju je prijavitelj obvezan dostaviti za prijem korištenja poslovnih prostora:**

 **1.** Prijavni obrazac (Prilog 1)

 **2.** Izvadak iz obrtnog registra (za obrt) odnosno izvadak iz sudskog registra (za poduzeće/trg.društvo),

 **3.** obavijest Državnog zavoda za statistiku o razvrstavanju poslovnog subjekta prema NKD- u za poduzeće/trg.društvo radi utvrđivanja pretežite djelatnosti,

 **4.** dokaz o zaposlenju minimalno jednog zaposlenika sa prebivalištem na području Općine Dubravica,

 **5.** pisana (ovjerena i potpisana) izjava o prihvatu fiksnog iznosa mjesečne zakupnine za 3 (tri) godine korištenja poslovnog prostora sukladno točki III. Javnog poziva,

 **6.** preslika osobne iskaznice podnositelja prijave,

 **7.** BON-2 ili SOL-2 ne stariji od 30 dana od dana podnošenja prijave,

 **8.** potvrda o nepostojanju duga prema Općini Dubravica ne starija od 30 dana od dana podnošenja prijave,

 **9.** potvrda nadležne Porezne uprave o nepostojanju duga prema državi ne starija od 30 dana od dana podnošenja prijave,

 **10.** potvrda o nekažnjavanju osobe ovlaštene za zastupanje ne starija od 30 dana od dana podnošenja prijave

**V. Mjesto, način i rok za podnošenje prijave**

**1.** Pisane prijave sa propisanom dokumentacijom u ovom Javnom pozivu u zatvorenoj omotnici dostavljaju se Odboru za gospodarstvo, prostorno uređenje, poljoprivredu i zaštitu okoliša Općine Dubravica:

 - preporučenom poštom na adresu Općine Dubravica, Pavla Štoosa 3, 10293 Dubravica ili

 - osobnom predajom u pisarnici Općine Dubravica, Pavla Štoosa 3, 10293 Dubravica.

**2.** Na zatvorenoj omotnici potrebno je obavezno naznačiti:

**OPĆINA DUBRAVICA, PAVLA ŠTOOSA 3, 10293 DUBRAVICA**

**Odbor za gospodarstvo, prostorno uređenje, poljoprivredu i zaštitu okoliša Općine Dubravica**

**s naznakom „Prijava za dodjelu na korištenje poslovnih prostora Poduzetničkog inkubatora**

 **na adresi Pavla Štoosa 18 (NOVA JAVNA ZGRADA) – NE OTVARATI“**

**3.** Ukoliko isti prijavitelj podnosi prijavu za oba poslovna prostora koji su predmet ovog Javnog poziva potrebna je za svaki poslovni prostor odvojena i posebna prijava te odvojena i posebna ostala dokumentacija (iz točke IV. ovog Javnog poziva) uz prijavu.

**4.** Rok za podnošenje prijave je najkasnije do **24.07.2023. godine do 14:00 sati.**

**VI. Vrijeme obavljanja pregleda poslovnih prostora**

**1.** Pregled poslovnih prostora koji su predmet ovog Javnog poziva može se obaviti svakim radnim danom od 09:00 do 14:00 sati uz prethodnu najavu na broj telefona: 01/3399-360.

**VII. Otvaranje ponuda i donošenje Odluke o prijemu poduzetnika/obrtnika te dodjeli na korištenje poslovnog prostora za potrebe Poduzetničkog inkubatora**

**1.** Pisane prijave se javno ne otvaraju.

**2.** Odbor otvara i razmatra prijave, utvrđuje ispunjava li prijavitelj sve uvjete iz Javnog poziva te poziva prijavitelja na razgovor (intervju).

Nakon ove dvije faze, Odbor sastavlja zapisnik o udovoljavanju uvjetima, kriterijima i obavljenom intervjuu sa ponuditeljem te utvrđuje i predlaže odabranog prijavitelja.

Odbor može ne prihvatiti niti jednu prijavu.

**3.** Nepravodobne i nepotpune prijave Odbor odbacuje zaključkom.

Na zaključak može se izjaviti prigovor općinskom načelniku u roku od 8 dana od dana dostave.

U povodu preispitivanja zaključka općinski načelnik može isti izmijeniti, potvrditi ili izjavljeni prigovor odbiti kao neosnovan.

Zaključak općinskog načelnika o prigovoru je konačan.

Ukoliko više prijava ima isti broj bodova, prednost imaju prijave koje su ranije zaprimljene.

Na prijedlog Odbora, općinski načelnik donosi Odluku o prijemu poduzetnika/obrtnika te dodjeli na korištenje poslovnog prostora za potrebe Poduzetničkog inkubatora.

Na temelju Odluke općinski načelnik Općine Dubravica će s odabranim poduzetnikom/obrtnikom sklopiti Ugovor o prijemu te dodjeli na korištenje poslovnog prostora za potrebe Poduzetničkog inkubatora na rok od 3 (tri) godine kojim će ugovoriti međusobna prava i obveze.

Ako odabrani poduzetnik/obrtnik ne pristupi sklapanju ugovora, Odbor predlaže općinskom načelniku sljedećeg prijavitelja koji ispunjava uvjete poziva.

Sve dodatne informacije i upite mogu se dobiti na telefon 01/3399-360 ili na e-mail opcina@dubravica.hr

 NAČELNIK

 Marin Štritof